armvectores/hy_wikipedia_2023 huggingface dataset:
(2514) Տայյուան

(2514) Տայյուան (անգլ.՝ Taiyuan), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 8-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,652386 ա. մ., առավելագույնը մոտենում է 2,3844 ա. մ. հեռավորության վրա և հեռանում 2,9204 ա. մ.։ Արեգակի շուրջ մեկ ամբողջական պտույտ է կատարում 1577,81 երկրային օրվա ընթացքում, իր ուղեծրով շարժվելով միջինում 0,228165 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2514) Տայյուան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարայա Սլոբոդա (գյուղ, Գագարինսկի շրջան)

Անվան այլ կիրառումների համար տե՛ս՝ Ստարայա ՍլոբոդաՍտարայա Սլոբոդա (ռուս.՝ Старая Слобода), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չամբերս շրջան (Ալաբամա)

Անվան այլ կիրառումների համար տե՛ս՝ Չամբերս շրջան (այլ կիրառումներ)Չամբերս (անգլ.՝ Chambers County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.546 կմ² է, բնակչությունը՝ 34.215 մարդ (2010 թ. տվյալներով)։ Շրջկենտրոնն է Լա-Ֆայետ բնակավայրը։ Կազմավորվել է 1832 թ.։


== Ծանոթագրություններ ==
Ծիփա (Խարագաուլի շրջան)

Անվան այլ կիրառումների համար տե՛ս՝ Ծիփա (այ կիրառումներ)Ծիփա (վրաց.՝ წიფა), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 770 մետր բարձրության վրա։ Շրջկենտրոն Խարագաուլից հեռու է 29 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 432 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ալհոփ

Ալհոփ, գյուղ Կիլիկիայում, Հալեպի վիլայեթում Իսկենդերունի գավառակում։ Գտնվում էր Հռենոս քաղաքից քիչ հեռու։


== Աղբյուրներ ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Հերց (չափման միավոր)

Հերց (նշանակումը՝ Հց, Hz), Միավորների միջազգային համակարգում պարբերական պրոցեսների հաճախության չափման միավոր։
Միավորն իր անունն ստացել է 19-րդ դարի գերմանացի գիտնական Հայնրիխ Հերցի պատվին, որը մեծ ներդրում է ունեցել էլեկտրամագնիսական ալիքներն ուսումնասիրելու գործում։
Համաձայն գիտնականների անունով դրված ածանցյալ միավորների վերաբերյալ ՍԻ-ի կանոնադրության, միավորի անունը (հերց) գրվում է փոքրատառով, իսկ նշանակումը (Հց)՝ մեծատառով։
1 Հց-ով արտահայտվում է պարբերաբար կրկնվող գործողության այն հաճախությունը, երբ այն կատարվում է վայրկյանը մեկ։ Համապատասխանաբար, օրինակ, 10 Հց-ը նշանակում է, որ գործողությունը կատարվում է վայրկյանում տասը անգամ։


== Արտահայտումը վայրկյաններով ==
Վայրկյաններով 1 Հց-ն արտահայտվում է հետևյալ կերպ՝

1Հց=վրկ-1=1/վրկ։


== Յունիկոդի միավորները ==
Առավել գործածական միավորներն են՝


== Ձայնային ալիքներ ==
Մարդու ականջի համար լսելի դիպազոնն է 20-ից մինչև 20000 Հց հաճախության ալիքները։ 
20 Հց-ից պակաս հաճախություն ունեցող ձայնը անվանվում է ինֆրաձայն, իսկ 20 կՀց–ից մեծ հաճախականությամբ ձայնը ուլտրաձայն։


== Ծանոթագրություններ ==
Մանտովա

Մանտովա (Մանտուա, իտալերեն՝ Mantova, լոմբ.՝ Mantoa, Mantua, լատ.՝ Mantua), քաղաք հյուսիսային Իտալիայում, Լոմբարդիա մարզի Մանտուա գավառում, նույնանուն գավառի վարչական կենտրոնն է։ Քաղաքի տարածքով է հոսում Մինչո գետը։ 


== Պատմություն ==
Քաղաքի քրիստոնյա սուրբ հովանավորն է Սուրբ Անսելմոսը։ Քաղաքի օրը նշվում է մարտի 18-ին։ Մանտովայում է ծնվել Վերգիլիոսը:


== Քույր-քաղաքներ ==
 Աձուչի, Ճապոնիա (2005)
 Մեդիսոն, ԱՄՆ (2001)
 Վայնգարտեն, Գերմանիա (1998)
 Պուշկին, Ռուսաստան (1993)
 Շաօլեվիլ-Մեզյեր, Ֆրանսիա (1963)
 Նևեր, Ֆրանսիա (1963)
 Հայդարաբադ, Հնդկաստան
 Օրադեա, Ռումինիա
 Վիտորիա, Բրազիլիա


== Պատկերասրահ ==

		
		
		
		
		
		
		
		


== Ծանոթագրություններ ==
Արիոզո

Արիոզո (իտալերեն՝ arioso, aria-արիա), մեներգային դրվագ օպերայում (օրատորիայում, կանտատում)։ Սովորաբար փոքր է, քան արիան, գրված ազատ հորինվածքով, հաճախ՝ ասերգին բնորոշ ձևով։ Օրինակներից են՝ Արշակի (Չուխաճյանի «Արշակ Երկրորդ»), Ալմաստի (Սպենդիարյանի «Ալմաստ»), Կանիոյի (Լեոնկավալլոյի «Պայացներ»), Հերմանի, Լենսկու (Չայկովսկու «Պիկովայա դամա», «Եվգենի Օնեգին») արիոզոները։
Արսվաղեն

Արսվաղեն, Արսվաղե կամ Եսվաղեն, Աղվանքի Մազքթաց Արշակունի թագավոր։


== Կենսագրություն ==
Աղվանից թագավորի ծննդյան և մահվան թվականներն անհայտ են։ Միայն հայտնի է, որ եղել է Աղվանքի առաջին քրիստոնյա թագավոր Ուռնայրի և պարսից շահ Շապուհ Գ-ի քրոջ որդին։ Ամուսնացել է պարսից շահ Հազկերտ Բ-ի քրոջ հետ։ Գահակալել է 5-րդ դարի առաջին քառորդում։ 
Արսվաղենի որդին՝ Վաչե Բ-ն (444-463), և վերջինիս եղբայր կամ եղբորորդի Վաչագան Գ-ն (487-510), եղել են Աղվանքի վերջին Արշակունի թագավորները. նրանց մահից հետո իշխանությունն անցել է Միհրանյաններին։ Այլ տեսակետի համաձայն՝ եղբայրները եղել են ոչ թե Արշակունիներ, այլ Առանշահիկներ։ Վաչե Բ-ից հետո, ի լրումն Վարդանանց պատերազմի, պարսից արքունիքը հիմնել է Աղվանից մարզպանությունը (462-642) և Պարտավ քաղաքում նշանակել պարսիկ հառավարիչ։ Այդտեղ է տեսափոխվում նաև Աղվանից եպիսկոպոսը։


== Գործունեություն ==
Հայաստանի առաջին բաժանումից հետո (387) Արցախը և Ուտիքն անցել են Աղվանից թագավորության կազմ՝ պարսից շահի հրամանով։ Այդ ժամանակահատվածում Աղվանքում իշխել են վերջին Արշակունիները։ Որոշ ժամանակ անց նրանց զուգահեռ երկրում իշխում էին պարսից շահի դրածո մարզպանները։
Արսվաղեն թագավորը 422–423 թվականին օժանդակել է Մեսրոպ Մաշտոցին՝ աղվան հոգևորական Բենիամինի հետ ստեղծելու աղվաներենի այբուբենը։ Մեսրոպ Մաշտոցը Այրարատ վերադառնալուց հետո անձամբ մեկնել է Աղվանք, հանդիպել Արսվաղեն արքայի և Երեմիա եպիսկոպոսի հետ, կազմակերպել նոր գրի տարածումը։ Այդտեղից էլ հակաաղանդավորական պայքար մղելու նպատակով նրանք անցել են Փայտակարանի Բաղասական կամ «Գարգարական դաշտ»՝ համանուն բնակիչների անունով։ Նրանք աղվանական ցեղերից մեկն էին, որոնց անունով ընդունված է անվանել աղվաներենը։
Արսվաղենն արքունի ծախսերով հոգացել է երկրի նորաբաց դպրոցների կարիքները։ Աղբյուրները նշում են նաև Արսվաղենի գործուն աջակցությունը Մաշտոցին՝ Աղվանից երկրում քրիստոնեությունը հաստատելու գործում։ Աղվաներեն է թարգմանվում Աստվածաշունչը։


== Ծանոթագրություններ ==
(8025) Ֆորեսթպետերսոն

(8025) Ֆորեսթպետերսոն (անգլ.՝ Forrestpeterson), աստերոիդ աստերոիդների հիմնական գոտում։ Հայտնաբերվել է 1991 թվականի մարտի 22-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,740799 ա. մ., առավելագույնը մոտենում է 2,4297 ա. մ. հեռավորության վրա և հեռանում 3,0519 ա. մ.։ Արեգակի շուրջ մեկ ամբողջական պտույտ է կատարում 1657,35 երկրային օրվա ընթացքում, իր ուղեծրով շարժվելով միջինում 0,217214 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8025) Ֆորեսթպետերսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բուխհոֆեն

Բուխհոֆեն (գերմ.՝ Buchhofen), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 917 մարդ է (2010 թվականի դեկտեմբերի 31–ի տվյալներով)։ Զբաղեցնում է 15,71 կմ² տարածք։ Պաշտոնական կոդ՝ 09 2 71 118։


== Ծանոթագրություններ ==


== Արտաքին հղումներ ==
Պաշտոնական կայք
Վարդան Այվազյան (քաղաքական գործիչ)

Անվան այլ կիրառումների համար տե՛ս՝ Վարդան Այվազյան (այլ կիրառումներ)Վարդան Սուրենի Այվազյան (նոյեմբերի 7, 1961(1961-11-07), Բորժոմի մունիցիպալիտետ, Սամցխե-Ջավախեթի մարզ, Վրացական ԽՍՀ, ԽՍՀՄ), ՀՀ պետական և քաղաքական գործիչ, ՀՀ Ազգային ժողովի տնտեսական հարցերի մշտական հանձնաժողովի նախկին նախագահ։


== Կրթություն ==
1978-1983 թթ. - սովորել է Երևանի անասնաբուծական-անասնաբուժական ինստիտուտում։


== Աշխատանքային գործունեությունը ==
1983 թ. - աշխատել է Յարոսլավլի կաթի գործարանում որպես ապարատավար։
1983-1985 թթ. - ծառայել է Խորհրդային բանակում։
1985-1990 թթ. - աշխատել է Հրազդանի կաթի գործարանում որպես բանվոր, վարպետ, արտադրամասի պետ, գլխավոր ինժեներ։
1990-1991 թթ. - եղել է «Քարանձավ» կոոպերատիվի նախագահ։
1991-1995 թթ. - Չարենցավանի հացի գործարանի տնօրեն։
1995-1996 թթ. - Չարենցավանի քաղաքային խորհրդի գործադիր կոմիտեի նախագահ։
1996-1999 թթ. - Չարենցավանի քաղաքապետ։
1995 թ. հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր թիվ 71 ընտրատարածքից։ Ազգային ժողովի ֆինանսավարկային, բյուջետային և տնտեսական հարցերի մշտական հանձնաժողովի անդամ։ ՀՀՇ անդամ։ «Հանրապետություն» խմբակցության, ապա «Երկրապահ» պատգամավորական խմբի անդամ։
1999 թ. մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր թիվ 57 ընտրատարածքից։ Ազգային ժողովի սոցիալական, առողջապահության և բնության պահպանության հարցերիմշտական հանձնաժողովի անդամ։ «Կայունություն» պատգամավորական խմբի անդամ, ապա ղեկավար։ Անկուսակցական։
2001 թ. հուլիսի 23-ին ՀՀ Նախագահի հրամանագրով նշանակվել է Հայաստանի Հանրապետության բնապահպանության նախարար։
2007 թ. մայիսի 12-ին ընտրվել է Հայաստանի Հանրապետության Ազգային ժողովի պատգամավոր Հայաստանի հանրապետական կուսակցության համամասնական ընտրացուցակով։ ՀՀԿ խմբակցության անդամ։
2007 թ. հունիսի 7-ին ընտրվել է Հայաստանի Հանրապետության Ազգային ժողովի տնտեսական հարցերի մշտական հանձնաժողովի նախագահ։
2012 թ. մայիսի 6-ին ընտրվել է Հայաստանի Հանրապետության Ազգային ժողովի պատգամավոր Հայաստանի հանրապետական կուսակցության համամասնական ընտրացուցակով։ ՀՀԿ խմբակցության անդամ։
2012 թ. մայիսի 31-ին վերընտրվել է Հայաստանի Հանրապետության Ազգային ժողովի տնտեսական հարցերի մշտական հանձնաժողովի նախագահի պաշտոնում։
2017-2018 թթ․-պատգամավոր-ՀՀԿ խմբակցություն։


== Պարգևներ ==
Անանիա Շիրակացու մեդալ (2006)։
Մխիթար Գոշի մեդալ (2011)
ՀՀ Ոստիկանության «Համագործակցության ամրապնդման համար» մեդալ (2004)։Ամուսնացած է, ունի երեք երեխա։ Հայաստանի հանրապետական կուսակցության խորհրդի անդամ է։


== Ծանոթագրություններ ==
Կրասնայա Պոլյանա (գյուղ, Չեռնոմորսկոեի շրջան)

Անվան այլ կիրառումների համար տե՛ս՝ Կրասնայա ՊոլյանաԿրասնայա Պոլյանա (ուկրաիներեն՝ Красна Поляна, Ղրիմի թաթարերեն՝ Qızıl Çoñrav), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Կիզիլ-Չոնրավ։
2006 թվականի տվյալներով Կրասնայա Պոլյանա գյուղում բնակվում էր 1 110 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիժեգորոդկա (գյուղ, Ուֆիմսկի շրջան)

Անվան այլ կիրառումների համար տե՛ս՝ ՆիժեգորոդկաՆիժեգորոդկա (ռուս.՝ Нижегородка, բաշկիրերեն՝ Нижегородка), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 2344 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լութֆի Լևոն Հալեպլյան

Լութֆի Լևոն Հարությունի Հալեպլյան (նաև՝ Հալապլյան, Հալեպյան, 1882 (1884), Այնթապ, Այնթապի գավառ, Հալեպի նահանգ - 1915, Մուշ), հայ վիրաբույժ, ՀՅԴ անդամ։


== Կենսագրություն ==
Ծնվել է 1882 (1884) թվականին Հալեպի նահանգի Այնթապի գավառի Այնթապի գավառակի Այնթապ քաղաքում՝ հայ ավետարանական Հարություն և Լուսիա Հալեպլյանների ընտանիքում։ Ընտանիքում եղել են երկու զավակ, որոնք ավարտել են քոլեջ ու համալսարան։ Լութֆին ավարտել է Այնթապի առևտրականների նախակրթարանը։ 1902 թվականին ավարտել է ամերիկացի միսիոներների Այնթապի կենտրոնական Թուրքիայի քոլեջը և ստացել պսակավոր արվեստից վկայական։ 1907 (1909) թվականին ավարտել է Բեյրութի ամերիկյան համալսարանի բժշկական ֆակուլտետը։
1907 թվականին վերադարձել է Այնթապ և ծնողներին կարճատև այցելելուց հետո մեկնել է Մելիտինե (Մալաթիա) և աշխատել որպես բժիշկ։ Լավ տիրապետելով թուրքերենին` շահել է նաև թրքուհի հիվանդների համակրանքը։
1911 թվականին գերմանական վաճառականական մի ընկերության խնդրանքով մեկնել է Գերմանիա և Բեռլինի հիվանդանոցներում հմտացել վիրաբուժության մեջ, պատրաստվել վերադառնալ և որպես վիրաբույժ աշխատել Կարինում բացվելիք գերմանական հիվանդանոցում։ 1913 թվականին վերադարձել է Այնթապ և շարունակել զբաղվել բժշկությամբ։ Եղել է ՀՅԴ անդամ։
Առաջին համաշխարհային պատերազմն սկսելուց հետո` 1914 թվականի ամռանը, զորակոչվել է օսմանյան բանակ և, ուղարկվելով Երզնկայի շրջան, նշանակվել Քեոփրյուքեոյի մոտակայքում բացված Մեզեի զինվորական հիվանդանոցի բժշկապետ։
1915 թվականի սկզբներին, նախազգալով հայերին սպառնացող մոտալուտ վտանգը, իրեն կոչել է Սըր Թապիպ Լութֆի։ 1915 թվականին ձերբակալվել է, բանտարկվել ու աքսորվել։
1915 թվականի հուլիսի սկզբներին Կարինից Երզնկա ընկած ճանապարհին՝ Բաբերդ չհասած՝ Մուշի Քոբ (Կոպ) լեռան ստորոտին 32-րդ զորաբաժնի սպա Մեհմեդ Ալիի հրամանով, իրեն ընկերակցող թուրք սպայի և թուրք զինվորների ձեռքով եղերական և բարբարոս ձևով սպանվել է բժիշկ Հովհաննես Թերզյանի հետ միասին։
Եղել է ամուրի։ Քույրը և փեսան՝ տեր և տիկին Լ. Լևոնյանները, տարագրության գողգոթայից վերապրելով, բնակություն են հաստատել ԱՄՆ-ի Մասաչուսեթսի Ուոթըրթաուն քաղաքում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Մեզպուրեան Արթօ, Հայ եւ ծագումով հայ բժիշկներ. Այբուբենական համառօտ անուանացանկ (1688-1940),Իսթանպուլ, 1940։

Սաարաֆեան Գ., Պատմութիւն Անթէպի հայոց, հ. Բ., Լոս Անճելըս, 1953։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Յուշամատեան Մեծ Եղեռնի (1915-1965),պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Յուշամատեան Հայ Յեղափոխական Դաշնակցութեան, Ալբոմ-ատլաս, Բ. հատոր, Գոյամարտ, 1914-1925, Լոս Անճելըս, 2001։
Քէստենեան Հ., Պէյրութի Ամերիկեան Համալսարանէն Շրջանաւարտ Եւ Մեծ Եղեռնին Նահատակուած Հայ Բժիշկներ, «Ազ­դակ», 0111-2012։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մարուսինո (գյուղ, Չիշմինսկի շրջան)

Անվան այլ կիրառումների համար տե՛ս՝ Մարուսինո (այլ կիրառումներ)Մարուսինո (ռուս.՝ Марусино, բաշկիրերեն՝ Марусин), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 16 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աբզակովո (գյուղ, Բայմակսկի շրջան)

Անվան այլ կիրառումների համար տե՛ս՝ Աբզակովո (այլ կիրառումներ)Աբզակովո (ռուս.՝ Абзаково, բաշկիրերեն՝ Абҙаҡ), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխոպովե

Վերխոպովե (ռուս.՝ Верхоповье), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արամ Ղարիբյան (նկարիչ)

Արամ Սերոբի Ղարիբյան (1908, մայիսի 23, Սղերդ (Բիթլիսի նահանգ) - 1991, դեկտեմբերի 26), հայ նկարիչ, քանդակագործ։


== Կենսագրություն ==
1915-1923 թվականներին ապրել է Կոստանդնուպոլսի որբանոցներում։ 1923 թվականին տեղափոխվել է Բուխարեստ, հայկական որբանոց, որտեղ և ստացել է իր նախնական կրթությունը։ Ավարտել է Բուխարեստի «Բել-Արտ» գեղարվեստի դպրոցը։ 1946 թվականին հայրենադարձել է։ Աշխատանքներից գտնվում են Հայաստանի ազգային պատկերասրահում։


== Ստեղծագործություններ ==


=== Գեղանկարներ ===
«Քաղաքային բնանկար», 1940
«Ինքնանկար», 1947
«Ձմեռ», 1968
«Արա Բեքարյան», 1974
«Նավահանգիստ», 1978
«Ծաղիկներով նատյուրմորտ», 1980


=== Քանդակներ ===
«Հրանտ Ավագյան» (1946, բազալտ, դիմաքանդակ)
«Հարություն Կալենց» (1967, բրոնզ, դիմաքանդակ)
«Կոմիտաս» (բազալտ, հուշարձան)Գործերից պահվում են Հայաստանի ազգային պատկերասրահում, արտասահմանյան տարբեր հավաքածուներում։


== Անհատատական ցուցահանդեսներ ==
Բուխարեստ, 1936
Երևան, 1983


== Ծանոթագրություններ ==


== Արտաքին հղումներ ==
Արամ Ղարիբյանը Էյ Վի Փրոդաքշն կայքում
Աշխատել է գեղանկարչության բոլոր ժանրերում, Արամ Ղարիբյան
Մ.թ.ա. 308


== Դեպքեր ==


== Ծնունդներ ==


== Մահեր ==
Կորոլևկա (գյուղ, Լիպովեցի շրջան)

Անվան այլ կիրառումների համար տե՛ս՝ Կորոլևկա (այլ կիրառումներ)Կորոլևկա (ուկրաիներեն՝ Королівка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1862 թվականին։
2001 թվականի տվյալներով Կորոլևկա գյուղում բնակվում էր 149 մարդ։ Բնակավայրը զբաղեցնում է 0,778 կմ² տարածք։ Բնակչության խտությունը կազմում էր 191,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակուցի ֆոլդինգ

Կենսաքիմիայում և մոլեկուլային կենսաբանության մեջ սպիտակուցի ֆոլդինգ են անվանում այն գործընթացը, որի ժամանակ պոլիպեպտիդները ինքնաբուխ, շղթայի յուրահատուկ տարածական կառուցվածք են ձեռք բերում (երրորդային կառուցվածք)։

Յուրաքանչյուր սպիտակուցի մոլեկուլ սկսում է ձևավորվել որպես պոլիպեպտիդ, որը ձևավորվում է տրանսլյացիայի արդյունքում՝ իՌՆԹ-ի գծային շղթայի հիման վրա։ Պոլիպեպտիդը չունի եռաչափ կառուցվածք (օրինակը ներկայացված է աջ կողմում գտվող պատկերում)։ Սակայն շղթայում բոլոր ամինաթթուներն ունեն որոշակի քիմիական հատկություններ․ հիդրոֆոբություն, հիդրոֆիլություն և էլեկտրական լիցք։ Ամինաթթուների միմյանց հետ փոխազդեցությունը բերում է եռաչափ կառուցվածքի առաջացմանը (կոնֆորմացիա)։ Սպիտակուցի արտաքին մակերեսին ձևավորվում են ակտիվ կենտրոններ։ Արդյունքում՝ սպիտակուցի գլուբուլայի արտաքին մակերեսին ձևավորվում են ակտիվ կենտրոններ և մուլտիմերային սպիտակուցների ենթամիավորների ու կենսաբանական թաղանթների հետ միացման հատվածները
Շատ հազվադեպ սպիտակուցը կարող է միանգամից ենթարկվել երկու կոնֆորմացիա ունենալ։ Այդպիսի սպիտակուցները կարող են շատ տարբեր լինել՝ կատարելով տարբեր ֆունկցիաներ։ Դրա համար անհրաժեշտ է, որ սպիտակուցի մոլեկուլի ֆազային միջավայրի տարբեր հատվածներում գոյություն ունենան էներգիայով համարյա համընկնող երկու վիճակներ։
Սպիտակուցի երրորդային կառուցվածքը կայունացնելու համար սպիտակուցները ենթարկվում են հետտրանսլացիոն ձևափոխման։ Հաճախ պոլիպեպտիդային շղթաների տարածական մոտ տեղամասերում հանդիպում են դիսուլֆիդային կամրջակներ։ Ֆոլդինգին մասնակցում են սպիտակուց-շապերոնները։ Չնայած նոր սինթեզված սպիտակուցների մեծամասնությունը կարող են ֆոլդինգի ենթարկվել առանց շապերոնների, քիչ քանակով սպիտակուցների համար շապերոնների առկայությունը ֆոլդինգի ժամանակ պարտադիր է։
Սպիտակուցների պարուրման մեխանիզմը ամբողջությամբ չի հետազոտվել։ Սպիտակուցի եռաչափ կառուցվածքի փորձնական հետազոտությունը շատ բարդ է և ծախսատար։ Սակայն սպիտակուցի ամինաթթուների հաջորդականությունը հայտնի է։ Ուստի գիտնականները փորձում են օգտագործել տարբեր կենսաֆիզիկական մեթոդներ, որպեսզի ամինաթթվային հաջորդականության միջոցով կանխատեսեն սպիտակուցի տարածական կառուցվածքը։


== Ծանոթագրություններ ==
The Secret Millionaire

The Secret Millionaire (Գաղտնի միլիոնատեր), իրական հեռուստատեսային շոու, որը ծագել է Մեծ Բրիտանիայում, որում միլիոնատերերին առանց իմանալու տեղափոխում են գյուղական տարածներ որոշ ժամանակով ապրելու։ Համայնքի անդամները մշում են, որ տեսախցիկները առկա են վավերագրական ֆիլմ նկարահանելու համար։ Մեծ Բրիտանական տարբերակում հաղորդումը թողարկվում է RDF Media ընկերությունը։ Առաջին անգամ եթեր է բարձրացել Channel 4 հեռուստալիքով։


== Ֆորմատ ==
Ամեն էպիզոդում, մի միլլիոնատեր թողնելով իր շքեղ կայքը, և դառնալով գաղտնի անձ, բնակություն է հաստատում ավելի աղքատ շրաջններում մեկ շաբաթից մինչև 10 օր ժամանակով (Ամերիկյան տարբերակում տրվում է 6 օր)։ Ապրելով սահմանափակ բյուջեյով (հիմնականում այն կազմում է $ 150), առանց ժամանակակից հարմարությունների նրանք պետք է իրենց ճանապարհը ստեղծեն համայնքում, աշխատելով և կամաորություն անելով տեղացիների կողքին և այդպիսով գտնել անձանց կամ նախագծեր, որոնք արժի ֆինանսավորել։ Այսպիսով վերջին օրը միլլիոնատերը պարզում է իր իրական կերպարը և նվերներ տալիս այն անձանց, որոնց նա ընտրել է։ Նրան պետք է նվազագույնը տրամադրեն 100 000 դոլլար։


== Անգլիական տարբերակ ==
Առաջին միլլիոնատերը 26 ամյա Բեն Վայն էր։ Երրորդ սերիան, Channel 4-ով եթեր բարձրացավ 2008 թվականի օգոստոսի 5-ին։ Այս սերիայում ներկայացվեց Խամես Բենամոռը, ում քննադատության էր արժանացել լրատվամիջոցների կողմից՝ ենթամրցակցային շուկայում ներդրումներ կատարելու համար։
Էնդրյու Ֆելդմանը դարձավ շոուի ամենաերիտասարտ միլլիոնատերը՝ 24 տարեկան։ Նրա մասին պատմող սերիան եթեր է դուրս եկել 2012 թվականի հունիսի 24-ին։ Նրա կատարած ներդրումը 2-րդ է մեծությամբ՝ £100,000։


== Ամերիկյան տարբերակ ==
Ամերիկյան տարբերակը  Fox հեռուստալիքով եթեր բարձրացավ 2008 թվականի դեկտեմբերի 3-ին։
Անգլիական տարբերակի նման, Fox-ն էլ ցույց է տալիս հարուստ բարեգործների, ովքեր թաքնվում են Միացյալ Նահանգների անարեկարգ շրջաններում։ Մեկ շաբաթ ժամանակահատվածում միլլիոնատերերը խառնվում են հանրությանը և ապրում են սահմանափակ եկամուտով։ Շոուի վերջում միլլիոնատերերը բացում են իրենց իրական անձը և նվիրաբերում են մինիմում 100 000 դոլլար։
Առաջին եթերաշրջանը հեռարձակվել է FOX-ով։ Երկրորդ եթերաշրջանը բաղկացած է 6 ժամանոց հաղորդումներից և հեռարձակվել է ABC հեռուստալիքով։


=== 1-ին եթերաշրջան․ 2009 ===


== Մրցանակներ ==
Secret Millionaire-ի անգլիական տարբերակը հաղթել է Rose d'Or մրցանակաբաշխությունը և ճանաչվել 2007 թվականի լավագույն իրական շոուն։


== Ծանոթագրություններ ==


== Արտաքին հղղումներ ==
Տեսանյութեր Channel 4-ով
Secret Millionaire Archived 2009-05-13 at the Wayback Machine.-ը FOX-ի եթերում
The Secret Millionaire Archived 2009-10-11 at the Wayback Machine.
Secret Millionaire թրիլեր Archived 2009-04-12 at the Wayback Machine.
Yahoo! News Հոդված շոուի պրեմիերաի մասին
Secret Millionaire(անգլ.) ֆիլմը Internet Movie Database կայքում
Secret Millionaire(անգլ.) ֆիլմը Internet Movie Database կայքում
Secret Millionaire-ը ABC-ի եթերում
[1]
[2] Archived 2011-01-31 at the Wayback Machine.
[3] Archived 2011-03-10 at the Wayback Machine.
Հմայագիր

Հմայագիր, հմայագրերը հանդիպում են ժապավենաձև և գրքային հմայիլներում, որոնք բովանդակում են կախարդական և մոգական նշանակությամբ աղոթքներ, հմայանքի բանաձևեր և նշանագրեր
Սրանք գալիս են նախաքրիստոնեական ժամանակներից, և պատահական չէ, որ հայ եկեղեցին իր գոյության ողջ ընթացքում պայքարել է հմայիլների և հմայագրության կիրառման դեմ։


== Հմայագրերը Մաշտոցի երկերում ==
Հայ մատենագրության հիմնադիր Մեսրոպ Մաշտոցի գրական երկերից պահպանվել և մեզ է հասել «Խրատագիր և զգացուցիչ» շրջաբերական թերթերից մի փոքրիկ հոդված, որն ուղղված է հեթանոսական հավատալիքների և, մանավանդ, հմայության ձևերի դեմ․ «Երազք եւ հմայք եւ յուռութք եւ դիւթիւնք եւ թովչութիւնք եւ հարցուկք եւ ձեռնածուք եւ դեղահատք եւ խտիրք եւ որ ինչ նման են սոցին»։ Մաշտոցը հայտնում է, որ բոլոր նրանք, ովքեր հավատում են կամ իրենք են կատարում այդպիսի հմայություններ, «նզովեալ են ի սուրբ եկեղեցւոց և արտաքս ընկեցեալ յաստուածային հրամանց»


== Հմայագրերը Այգեկցու երկերում ==
Այգեկցու վկայությամբ՝ իր ժամանակակիցները անվերապահորեն հավատուն են հմայությունների և կախարդություններին և զգալի չափով հեռացել էին եկեղեցուց և քրիստոնեությունից։ Նզովքը, արտաքսումը եկեղեցուց, յոթնամյա ապաշխարությունը և սահմանված այլ պատիժներն անգամ ի զորու չեղան արմատախիլ անելու հազարամյահնությունից եկող հեթանոսական հավատալիքներն ու պատկերացումները ժողովրդի գիտակցությունից։
Հմայությունների և կախարդությունների գոյության և կիրառման վերաբերյալ վկայություններ կան նաև այլ ձեռագրերում։ Կախարդության և գուշակության դեմ «Կանոնագիրք Հայոց»֊ի մեջ մուծվել են նաև մի շարք կանոններ, որոնցից երկուսը սերտորեն առնչվում են քննարկվող նյութին։ «Հարցմունք պէս֊պէս եւ պատասխանիք Աթանասի Աղեքսանդրացւոյ եկիսկոպոսի» ծորագրով կանոնախմբի մեջ, օրինակ, կա այսպիսի հարց և պատասխան․ «Հրց․ Վասն պահպանաց երդմունս իմն եւ պահպանութիւն գրեն եւ անուանս, զոր մեք ոչ գիտեմք․ պա՞րտ է համարձակ թողուլ զնոսա առնել զայն եւ կարճել։ Պատ․ Նզովել պարտ է եւ յեկեղեցվոյ եւս հանել» 
Հայ գրականության սկզբնավորման ժամանակաշրջանում թե՛ Ասորիքում, թե՛ Հռոմեական կայսրության մեջ ամենուրեք տարածված էին առանձին տետրակներով և նրանց միացուով ստեղծված գրքերը։ Փաթեթավոր գրքերն, ընդհանրապես, հմայիլները, մասնավորապես, իրենց արտաքին ձևով գրքի ավելի հին տիպի ներկայացուցիչներ են։ Հենց այս ժապավանաձև, ապա նաև սովորական տեսք ստացած հմայիլներն են, որ պահպանել են հեթանոսական հավատքի խոր կնիքը կրող մեծաքանակ հմայական բանաձևեր, պահպանիչ գրեր ու աղոթքներ։
Ահա այդ կարգի հմայական մի քանի բանաձևեր, որոնք պահպանվում են Մատենադարանում՝

Գիր Ջերման - մահխահի, շարահի ահի, սպանութեան ահի, անդոնի ահի, ալիխթի ահի, վասն ձեր արևուտ՝ թողէք զծառայս աստուծոյ
Գիր կապի - բազրուկ, տապտուկ, սաղուկ, սիրառ, փիրակ, կանաբուկ, անտիրաթիր, իղամիրամ, լորինակաւոր։ Հմայլիների օրնակները բազմաթիվ են և լրացնում են մեկը մյուսին։Հմայիլ կոչվող ժապավանաձև ու գրաքանման ձեռագրերը հիմնականում պահպանվել են նորագույն ժամանակների (15-18-րդ դարեր) ընդօրինակություններով։ Հմայիլներից շատերի մեջ կան տարօրինակ նշանագրեր, որոնք արված են դարձյալ հմայական և բուժական նպատակներով՝ չար աչքից զերծ մնալու, չար ոգի թպղիին հալածելու, կատաղած շնից անվնաս մնալու, դիվահարներին բուժելու, սիրածի սերը նվաճելու և բազմաթիվ այլ ակնկալություններով։


== Ծանոթագրություններ ==


== Արտաքին հղումներ ==
Հայերեն ժապավենաձև հմայիլներ
Մադագասկար (այլ կիրառումներ)

Մադագասկար անվանումը կարող է ունենալ հետևյալ կիրառումները․

Մադագասկար - պետություն Աֆրիկայում,
Մադագասկար (մուլտֆիլմ) - ամերիկյան 3Դ մուլտֆիլմ։
Ուդունգա

Ուդունգա (բուրյ.՝ Υдэнгэ гол), գետ Սելենգիսկի Բուրյաթիա մարզում, Տեմնիկ գետի ձախ վտակը։ Երկարությունը 59 կմ։


== Նկարագրություն ==
Գետը սկիզբ է առնում Համար-Դաբանայի գետաբերանից, Սալան (1470 մ) լեռան արևմուտքում։ Հոսում է 20 կմ արագությամբ լեռնային մասով, այնուհետև շրջվում է 90° հարավ-արևելք, ստեղծելով լեռնային ճանապարհ, բաժանելով Համբիսկի լեռնաշղթան Համար-Դաբանից։ Ճանապարհի կեսին, Տարբագատայ տարածքից, որտեղ խորհրդային տարիներին գտնվում էր անտառաարդյունաբերական տնտեսություն, հոսում է Ուդունգուշկի առաջին խոշոր վտակը։ Տեմինկոմի հետ միացման վայրում բաժանվում է երկու մասի։


== Բնակելի վայրեր ==
19-րդ դարում գետի երկայնքով անցնում էր Ուգունդական վաճառականների ուղին։ Ուղին անցնում էր Թամչիից վերև, Տեմնիկի հովիտներով, անցնելով Ուդունին և Ուդունգուշկին, այնուհետև Միսովկա գետի երկայնքով ներքև դեպի Միսովսկ, Բայկալ լճի ափը։ 20-րդ դարում Ուդունգայի վրա գոյություն ուներ Բարատույսկի անտառարդյունաբերական տնտեսությունը։


== Ծանոթագրություններ ==


== Արտաքին հղումներ ==
Լատկին Ն․ Վ․ (1890–1907)։ «Удунга»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ
Վալենտինա Սեներե

Վալենտինա Սեներե (իսպ.՝ Valentina Zenere, հունվարի 15, 1997(1997-01-15), Բուենոս Այրես, Արգենտինա), արգենտինացի դերասանուհի, երգչուհի, մոդել։ Առավել հայնտի է «Ես Լունան եմ» և «Էլիտա» հեռուստասերիալներում կատարած դերերով։


== Կենսագրություն ==
Ծնվել է 1997 թվականի հունվարի 15-ին Արգենտինայի Բուենոս Այրես քաղաքում։ Վաղ հասակից սիրել է երգել և դերասանությամբ զբաղվել հանրության առաջ։


== Կարիերա ==
Հեռուստատեսային առաջնաելույթը կայացել է 2007 թվականին։ Նկարահանվել է «Բարբի» տիկնիկների համար նախատեսված գովազդում։ Առաջին դերը ստացել է 2010 թվականին՝ դերակատարում ունենալով ռեժիսոր Քրիս Մորենի «Համարյա հրեշտակներ» հեռուստասերիալի չորրորդ եթերաշրջանում։ 2011 թվականին առաջարկ է ստացել նկարահանվելու «Յուրահատուկ» հեռուստասերիալում՝ կատարելով Ջեսիկա Սերվանտեսի դերը։ 2011 թվականին պայմանագիր է կնքել Multitalent մոդելային գործակալության հետ և դարձել Sweet Victorian և Tutta La Frutta ապրանքանիշերի դեմքը։ 2013 թվականին, Քրիս Մորենան նրան առաջարկել է դերակատարում ունենալ «Դաշնակիցներ» հեռուստասերիալում։ Գլխավոր դերակատարում է ունեցել մայքլ Ռոնդայի «La Diva de la Escuela» երաժշտական տեսահոլովակում։ 2015 թվականին Վալենտինան ստանում է գլխավոր չարագործ Ամբար Սմիթի դերը «Ես Լունան եմ» հեռուստասերիալում, այդ դերը նա կրկնում է նաև հեռուստասերիալի շարունակությունը հանդիսացող «Խուակաս» հեռուստասերիալում։ 2020 թվականին նկարահանվել է Հեռախոսային օպերատորներ» հեռուստասերիալի վերջին եթերաշրջանում, իսկ 2022 թվականին դերակատրում է ունեեցել «Էլիտա» հեռուստասերիալի 5-րդ և 6-րդ եթերաշրջաններում։ Նա ստացել է Լաս Էնսինասի նոր աշակաերտուհի Իսադորայի դերը։ 2022 թվականին թողարկվում է նրա առաջին սինգլը՝ «Cero Coma»:


== Անձնական կյանք ==
2009 թվականից մինչ օրս հանդիպում է Մարկոս դե Պիետրիի հետ։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Գրիգոր Գյարդուշյան

Գրիգոր Կարապետի Գյարդուշյան (սեպտեմբերի 23, 1954(1954-09-23), Վաղարշապատ, Հայկական ԽՍՀ, ԽՍՀՄ - փետրվարի 18, 2016(2016-02-18), Մոսկվա, Ռուսաստան), հայ ռեժիսոր, սցենարիստ, դերասան, պրոդյուսեր։


== Կենսագրություն ==
Գրիգոր Գյարդուշյանը ծնվել է 1954 թվականին Էջմիածնում։ 1987 թվականին ավարտել է ՎԳԻԿ-ի ռեժիսուրայի ֆակուլտետը (Յուրի Չուլյուկինի դասարանը)։ 1997 թվականին հիմնադրել է «Երեք կետ» (ռուս.՝ Три Кита) կինոընկերությունը։ 2008 թվականին հիմնադրել է «Էկրան» պրոդյուսերական ընկերությունը և հանդիսանում է գործադիր տնօրենը։


== Մրցանակներ և պարգևներ ==
«Պատուհան դեպի Եվրոպա» կինոփառատոնում (Վիբորգ-96) Ծովահենների կայսրություն ֆիլմի համար ստացել է հանձնաժողովի մրցանակ։
«Պատուհան դեպի Եվրոպա - 2010» կինոփառատոնում 37-րդ վեպ ֆիլմի համար ստացել է հանդիսատեսի մրցանակ։


== Ֆիլմագրություն ==


=== Ռեժիսոր ===


=== Դերերը կինոյում ===


=== Սցենարիստ ===


=== Պրոդյուսեր ===


== Ծանոթագրություններ ==
Ծովինար (այլ կիրառումներ)

Ծովինար, կարող է վերաբերել՝

Ծովինար - ջրի, ծովի, անձրևի աստվածուհին հայ դիցաբանության մեջ
Ծովինար - հայկական իգական անուն
Ծովինար - գյուղ ՀՀ Գեղարքունիքի մարզում
Ծովինար - գետ Գեղարքունիքի մարզում
Ծովինար (կտավ), ՀԽՍՀ ժողովրդական նկարիչ Էդուարդ Իսաբեկյանի 1982 թվականին ստեղծած կտավը։
Սուրբ Փրկիչ հայոց հիվանդանոց (Թուրքիա)

«Սուրբ Փրկիչ» հայոց հիվանդանոց, առողջապահական հաստատություն, հիմնվել է 1832 թվականին, Կ. Պոլսում (Եդիքուլե թաղամասում)՝ Գազազ Արթին ամիրա Պեզճյանի նախաձեռնությամբ և նյութական աջակցությամբ։ Սկսել է գործել 1834 թվականից (մինչև 1953 թվականը կոչվել է «Սուրբ Փրկիչ» ազգային հիվանդանոց)։
1851 թվականին Սկյուտարի ճեմարանը հանձնվել է «Սուրբ փրկիչ»ի խնամակալությանը, որին կից բացվել է (1854) նաև երկրագործական վարժարան։ 1856 թ. կազմված տնտեսական խորհրդին հանձնարարվել է «Սուրբ փրկիչ»ի մատակարարման գործը։
Ունի պոլիկլինիկա (17 բաժնով), ծննդատուն, հոգեկան հիվանդների բաժանմունք, ծերանոց (460 բնակիչ), դեղատուն (քաղաքի նշանավոր դեղատներից է), բժշկական արդիական սարքավորումներով կահավորված լաբորատորիաներ, եկեղեցական համալիր (1906 թվականից), տպարան, որտեղ 1949 թվականից հրատարակվում է նույնանուն ամսագիրը՝ «Սուրբ Փրկիչը», գրադարան, օժանդակ տնտեսական արտադրամաս, կալվածներ։
Հաստատությունը ղեկավարում է հոգաբարձուների խորհուրդը։ Հիվանդանոցը սպասարկում է նաև այլազգի հիվանդների։ Անապահով հիվանդները բուժվում են անվճար։ Բժշկական անձնակազմը (276 մարդ) բաղկացած է մեծ մասամբ հայերից (80 %)։ Օրական ընդունում է 200 հիվանդ, տարեկան կատարվում է շուրջ 1500 վիրահատություն։ Գլխավոր բժիշկ՝ Արման Չաքըրօղլի։
Հիվանդների մի մասին անվճար բուժօգնություն է ցույց տրվում։ «Սուրբ փրկիչ»-ի նյութական միջոցները գոյանում են հիվանդանոցի, պոլիկլինիկայի, կալվածների եկամուտներից, նվիրատվություններից, ամսաթերթի (անցյալում նաև տարեցույցների, օրացույցների) վաճառքից և այլն։ «Սուրբ փրկիչ»-ին օժանդակում է նաև հայկական բարեգործական ընղհանուր միությունը (ՀԲԸՄ)։ «Սուրբ փրկիչ»-ի գործունեությունը վերահսկելու նպատակով աննշան նպաստ է տրամադրում թուրք, կառավարությունը։
1970 թվականին «Սուրբ փրկիչ» ուներ 250 հիվանդանոցային մահճակալ, բժշկական ժամանակակից սարքավորումներով կահավորված լաբորատորիաներ, 1000 մարդուց բաղկացած անձնակազմ։ 1982 թվականին նշվել է «Սուրբ փրկիչ»-ի հիմնադրման 150-ամյակը։
Դելտա շրջան (այլ կիրառումներ)

Դելտա շրջան, կարող է վերաբերել՝

Դելտա շրջան - ԱՄՆ Կոլորադո նահանգի 64 վարչական միավորներից մեկը
Դելտա շրջան - ԱՄՆ Միչիգան նահանգի 83 վարչական միավորներից մեկը
Դելտա շրջան - ԱՄՆ Տեխաս նահանգի 254 վարչական միավորներից մեկը
Սորոկաբայի գավառ

Սորոկաբայի  (պորտ.՝ Microrregião de Sorocaba), գավառ Բրազիլիայում, մտնում է Սան Պաուլու նահանգի մեջ։ Մտնում է Կամպինաս մարզի մեջ։ Բնակչությունը կազմում է 1 313 295 մարդ 2005 թվականի տվյալով։ Զբաղեցված տարածքը 4202,355  կմ²։ Բնակչության խտությունը 312,5  մարդ/կմ²։


== Վիճակագրություն ==
Համախառն ներքին արտադրանքը կազմել է 15 017 302 478,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 244,49 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,813։


== Գավառի կազմ ==
Գավառի կազմի մեջ են մտնում հետևյալ համայնքները.

Իպերո
Իտու
Սալտու
Շիվրաշ Վերին

Շիվրաշ Վերին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բակլանով (Կաշարսկի շրջան)

Բակլանով (ռուս.՝ Бакланов), գյուղ Ռուսաստանի Ռոստովի մարզի Կաշարսկի շրջանում։ Մտնում է Վերխնեսվեչնիկովսկի գյուղական համայնքի կազմի մեջ։
Պիկառեինու

Պիկառեինու (էստ․՝ Pikareinu), գյուղ Էստոնիայի Պիլվամաա նահանգի Վալգյեռվե շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տուման

Տուման, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 18 կմ հարավ-արևելք, Զեռնակ լեռան հյուսիսային ստորոտում, որտեղով անցնում էր Կոփ ավան տանող ճանապարհը։


== Պատմություն ==
Գյուղը թուրքերի կողմից ավերվել է 1915 թվականի Մեծ եղեռնի ժամանակ։


== Բնակչություն ==
Գյուղը հիմնականում հայաբնակ էր։ XX դարի սկզբին ուներ 70-90 տուն բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։


== Պատմամշակութային կառույցներ ==
Տումանն ուներ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մյաեսելյա

Մյաեսելյա (էստ․՝ Mäeselja), գյուղ Էստոնիայի Տարտումաա նահանգի Պուհյա շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուստա-Մեհմեդ

Ուստա-Մեհմեդ, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զաուդիե

Զաուդիե (ուկրաիներեն՝ Зауддя), գյուղ Ուկրաինայի Խարկովի մարզի Չուգուևի շրջանում։ Հիմնադրվել է 1947 թվականին։
2001 թվականի տվյալներով Զաուդիե գյուղում բնակվում էր 115 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 179,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իզարի Վյորթ

Իզարի Վյորթ (գերմ.՝ Wörth an der Isar), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 2409 մարդ, տարածքը՝ 4,84 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 2 74 191։


== Ծանոթագրություններ ==


== Արտաքին հղումներ ==
պաշտոնական կայք
Ստեցկովկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ՍտեցկովկաՍտեցկովկա (ուկրաիներեն՝ Стецьківка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1868 թվականին։
2001 թվականի տվյալներով Ստեցկովկա գյուղում բնակվում էր 219 մարդ։ Բնակավայրը զբաղեցնում է 0,843 կմ² տարածք։ Բնակչության խտությունը կազմում էր 259,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստարայա Ժադովա

Ստարայա Ժադովա (ուկրաիներեն՝ Стара Жадова), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Ստարայա Ժադովա գյուղում բնակվում էր 2 392 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիոզյորսկի շրջան

Պրիոզյորսկի շրջան (ռուս.՝ Приозерский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1940 թվականին։ Վարչական կենտրոնը՝ Պրիոզերսկ։


== Աշխարհագրություն ==
Շրջանի տարածքի մակերեսը կազմում է 3597,5 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 62193 մարդ։ Բնակչության խտությունը կազմում էր 17,29 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մրրիկը

«Մրրիկը» (անգլ.՝ The Eddy), սպասվող ամերիկյան արտադրությամբ ֆրանսիական երաժշտական դրամատիկ մինի հեռուստասերիալ, որի ռեժիսորը Դեմիեն Շազելն է, իսկ հեղինակը՝ Ջեք Թորնը։ Բնօրինակ երաժշտության հեղինակներն են Գլեն Բալարդը և Ռենդի Քերբերը։ Սերիալը նկարահանվել է Փարիզում, բաղկացած է 8 դրվագներից և թողարկվելու է Նեթֆլիքսում 2020 թվականի մայիսի 8-ին։


== Դերերում ==


=== Գլխավոր ===
Անդրե Հոլանդ՝ Էլիոթ Ուդո
Իոաննա Կուլիգ՝ Մայա
Ամանդլա Սթենբերգ՝ Ջուլի
Թահար Ռահիմ՝ Ֆարիդ
Լեյլա Բեխտի՝ Ամիրա


=== Կրկնվող ===
Մելիսա Ջորջ՝ Էլիսոն Ջենքինս
Ալեքսիս Մանենտի՝ Սերբ ավազակ


== Դրվագներ ==


== Արտադրություն ==
2017 թվականի սեպտեմբերին հայտարարվել է, որ Նեթլֆլիքսը վերցրել է 8 դրվագներից բաղկացած մինի սերիալի արտադրության պատվերը։ Այն ներառելու է երկխոսություններ անգլերենով, ֆրանսերենով և արաբերենով։ 2018 թվականի նոյեմբերին հայտարարվել է, որ սերիալն արտադրելու է Atlantique Productions-ը։ 2019 թվականի փետրվարին Թահար Ռահիմը միացել է դերասանական կազմին։ 2019 թվականի ապրիլին նաև միացել են Անդրե Հոլանդը և Ջոանա Կուլիգը։ 2019 թվականի մայիսին Ամանդլա Սթենբերգը նույնպես միացել է հեռուստասերիալի անձնակազմին։ 2019 թվականի սեպտեմբերին Մելիսա Ջորջն ընդգրկվել է կրկնվող դերում։


== Թողարկում ==
«Մրրիկը» թողարկվելու է Նեթֆլիքսում 2020 թվականի մայիսի 8-ին։


== Ծանոթագրություններ ==


== Արտաքին հղումներ ==
https://www.netflix.com/title/80197844 Մրրիկը. պաշտոնական կայք
«Մրրիկը»(անգլ.) ֆիլմը Internet Movie Database կայքում
Աբլյուտոֆոբիա

Աբլյուտոֆոբիա (լատ.՝ abluere - «մաքրել»), սպեցիֆիկ ֆոբիա լողանալու, լվացքի և մաքրման նկատմամբ։ Աբլյուտոֆոբիան, որպես կանոն, ավելի հաճախ հանդիպում է կանանց և երեխաների, քան՝ տղամարդկանց մոտ։
Ախտանշանները և բուժման ձևերը նույնն են, ինչպես և մյուս հատուկ ֆոբիաներինը։


== Տես նաև ==
Ֆոբիաների ցանկ


== Ծանոթագրություններ ==
Պասպարդո

Պասպարդո (իտալերեն՝ Paspardo), կոմունա Իտալիայում, Լոմբարդիա մարզի Բրեշիա գավառում։
Բնակչությունը ըստ 2008 թվականի տվյալների կազմում է 678 մարդ, խտությունը՝ 68 մարդ/կմ²։ Զբաղեցնում է 10 կմ² տարածք։ Փոստային ինդեքս՝ 25050։ Հեռախոսային կոդ՝ 0364։
Բնակավայրի հովանավորն է՝ Սուրբ Սան Գաուդենզիոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0364 48025
Էլեկտրոնային հասցե՝ info@comune.paspardo.bs.it
Գլախվոր կայք՝ http://www.comune.paspardo.bs.it/


== Արատաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անմեղյան

Անմեղյան, հայկական ազգանուն։


== Ազգանունը կրողներ ==
Պետրոս Անմեղյան (1860-ական թթ.-1920-ից հետո), բանաստեղծ, խմբագիր։


== Ծանոթագրություններ ==
Գուլբորգսուն (կոմունա)

Գուլբորգսուն (դան․՝ Guldborgsund Kommune), դանիական կոմունա Զելանդիա մարզի կազմի մեջ։ Տարածքը՝ 903,42 կմ², ինչը կազմում է Դանիայի ողջ տարածքի 2,10 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 63496 մարդ է (տղամարդիկ՝ 31434, կանայք՝ 32062, օտարերկրացիներ՝ 2160)։


== Պատմություն ==
Կոմունան ձևավորվել է 2007 թվականին հետևյալ կոմունաներից.

Նյուկյոբինգ Ֆալստեր (Nykøbing Falster)
Նյուստեդ (Nysted)
Նյորե Ալսլև (Nørre Alslev)
Սաքսկյոբինգ (Sakskøbing)
Ստուբեկյոբինգ (Stubbekøbing)
Սյուդֆալստեր (Sydfalster)


== Երկաթուղային կայարաններ ==


== Պատկերասրահ ==


== Ծանոթագրություններ ==


== Արտաքին հղումներ ==
Գուլբորգսունը borger.dk կայքում Archived 2008-09-03 at the Wayback Machine.(դան.)
Պաշտոնական կայք
(1143) Ոդիսևս

(1143) Ոդիսևս (անգլ.՝ Odysseus), աստերոիդ Յուպիտերի տրոյացիներից։ Հայտնաբերվել է 1930 թվականի հունվարի 28-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 5,250023 ա. մ., առավելագույնը մոտենում է 4,7704 ա. մ. հեռավորության վրա և հեռանում 5,7297 ա. մ., իսկ Երկրի ուղեծրին Ոդիսևս աստերոիդը նվազագույնը մոտենում է 3,7892 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4393,8 երկրային օրվա ընթացքում, իր ուղեծրով շարժվելով միջինում 0,081934 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,14° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1143) Ոդիսևս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վրաստանի գյուղատնտեսական համալսարան

Վրաստանի գյուղատնտեսական համալսարան (վրաց.՝ საქართველოს აგრარული უნივერსიტეტი), վրացական մասնավոր բուհ, որը հիմնադրվել է 1929 թվականին, Վրաստանի միակ գյուղատնտեսական բուհն է։
Համարվում է Վրաստանի արագ զարգացող բարձրագույն ուսումնական հաստատություններից մեկը։ 2018 թվականին ընդունվածների միջին բալերով համալսարանն զբաղեցրել է երկրորդ տեղը Վրաստանի մոտ 60 համալսարանների մեջ։ Գյուղատնտեսական համալսարանի գործընկերն են հանդիսանում Եվրոպայի, Ամերիկայի և Ասիայի շուրջ 13 համալսարաններ, ինչը թույլ է տալիս ուսանողներին մասնակցել միջբուհական փոխանակման ծրագրերին։ Համալսարանում կրթությունն իրականցվում է բակալավրական, մագիստրոսական և դոկտորական ծրագրերով։
2015 թվականի դրությամբ Վրաստանի ամենահայտնի տասը բուհերի ցանկում չորրորդն է։
Համալսարանի կազմում կա երեք ֆակուլտետ՝

ագրարային և բնական գիտությունների ֆակուլտետ,
ինժեներա-տեխնոլոգիական ֆակուլտետ,
բիզնես-կառավարչական ֆակուլտետ։Հասցեն՝ Վրաստան, 0131, Թբիլիսի, Դավիթ Աղմաշենեբելու ծառուղի, 240։


== Պատմություն ==
1917 թվականին Պոլիտեխնիկական ինստիտուտի գյուղատնտեսական բաժանմունքում աշխատել է երկու ֆակուլտետ՝ գյուղատնտեսական և անտառնտեսային։ 1919 թվականին Պետական համալսարանում բացվել է գյուղատնտեսական ֆակուլտետ, որի հիման վրա 1921 թվականին ձևավորվել է գյուղատնտեսագիտության ֆակուլտետը։
1929 թվականին Թբիլիսիի պետական համալսարանի գյուղատնտեսագիտության ֆակուլտետի հիմքի վրա ստեղծվել է Վրաստանի գյուղատնտեսական համալսարանը։
1932 թվականին Գյուղատնտեսական համալսարանում առանձնացվել է կենդանաբանական ֆակուլտետը և դրա բազայի վրա ստեղծվել է Անասնաբուժական կենդանաբուծական ինստիտուտը, որը 1959 թվականին հանձնվել է Վրաստանի անասնաբուժական հետազոտությունների ինստիտուտին և ստացել է Կենդանաբուծական-անասնաբուժական ուսումնահետազոտական ինստիտուտ անվանումը։
1970 թվականի դրությամբ Գյուղատնտեսական համալսարանում գործել են հետևյալ ֆակուլտետները՝ գյուղատնտեսագիտական, պտղաբուծության, խաղողագործության և գյուղատնտեսական մթերքների տեխնոլոգիաների, շերամապահության, տնտեսագիտական, անտառտնտեսության, գյուղատնտեսության մեխանիզացիայի և էլեկտրիֆիկացիայի, հեռակա և գյուղատնտեսության մասնագետների որակավորման բարձրացման ֆակուլտետ։
1999 թվականին բուհն ստացել է Վրաստանի պետական կենդանաբանական և անասնաբուժական ակադեմիա անվանումը։ 2003 թվականին կոչվել է Վրաստանի պետական կենդանբանական-անասնաբուժական համալսարան։ Հետագայում այնտեղ է ներառվել Բաթումի համալսարանի գյուղատնտեսական ֆակուլտետի մի մասը, ինչպես նաև տեղական հիմնարկություններ և ինքնուրույն բաժանմունքներ, որից հետո 2011 թվականից սկսել է կոչվել Վրաստանի գյուղատնտեսական համալսարան։
1946 թվականին Վրաստանի գյուղատնտեսական համալսարանը պարգևատրվել է Աշխատանքային կարմիր դրոշի շքանշանով, ինչին արժանացել են ԽՍՀՄ որոշ բուհեր։
2016 թվականի օգոստոսից բուհի ռեկտորն է Վախթանգ (Վաթո) Լեժավան։


== Ծանոթագրություններ ==


== Գրականություն ==
Грузинскому зоотехническо-ветеринарному учебно-исследовательскому институту 50 лет. Тбилиси : Сабчота Сакартвело, 1983.


== Արտաքին հղումներ ==
Պաշտոնական կայք
Կուշտիան (Բուլանըխի գավառ)

Կուշտիան, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մանազկերտ քաղաքից 21 կմ հյուսիս-արևմուտք, Արածանիի աջ վտակ Սուլթանլի-Նուր-Էդինի աջ օժանդակի վրա։


== Աշխարհագրություն ==
Գյուղի տարածքը լեռնային է։


== Բնակչություն ==
1909 թվականին Կուշտիանն ուներ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ալդենո

Ալդենո (իտալերեն՝ Aldeno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 2818 մարդ, բնակչության խտություն՝ 352 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38060։ Հեռախոսային կոդ՝ 00461։ Քաղաքի հովանավոր պաշտպանն է սուրբ Մոդեստը։


== Արտաքին հղումներ ==
http://www.comunedialdeno.it/ Archived 2007-06-25 at the Wayback Machine.


== Ծանոթագրություններ ==
Ջանեթ Մոնտգոմերի

Ջանեթ Մոնտգոմերի (անգլ.՝ Janet Montgomery հոկտեմբերի 29, 1985(1985-10-29), Բորնմութ, Bournemouth, Christchurch and Poole, Դորսետ, Անգլիա, Միացյալ Թագավորություն), անգլիացի դերասանուհի, որը հայտնի է «Կենդանի թիրախ» սերիալի երկրորդ եթերաշրջանում իր դերով, իսկ «Պատրաստված է Ջերսիում» և «Սալեմ» սերիալներում գլխավոր դերերով։


== Կյանք և կարիերա ==
Ջանեթ Մոնտգոմերին ծնվել է Մեծ Բրիտանիայի Դորսեթ կոմսության Բորնմութ քաղաքում։ Նա պարել է սովորել Բեդֆորդում (Բեդֆորդշիր)՝ Ստելա Մանի կատարողական արվեստի քոլեջում։
Մոնտգոմերին առաջի անգամ հեռուստատեսությունում հայտնվել է 12 տարեկանում՝ «Short Change» հեռուստաշոուում։ Մի քանի տարի Լոնդոնում ապրելուց հետո նա տեղափոխվել է Լոս Անջելես։ Կինոյում առաջնաելույթը է ունեցել 2008 թվականին, առաջին նշանակալի դերը խաղացել է 2009 թվականին՝ «Շրջադարձը այնտեղ չէ 3» սարսափ ֆիլմում։ 2011 թվականին նարահանվել է «Մերլին» հեռուստասերիալի երկու էպիզոդում։
2012 թվականին «Պատրաստված է Ջերսիում» սերիալում, որը փակվել է երկու էպիզոդից հետո, խաղացել է գլխավոր դեր։ 2013 թվականի փետրվարին Մոնտգոմերին գլխավոր դեր է ստացել ABC-ի «Գոթիկա» անհաջող պիլոտային սերիալում։ 2013 թվականի աշնանը ևս մեկ գլխավոր դեր է ստացել WGN America փոքր կաբելային ալիքի «Սալեմ» օրգինալ սերիալում։ 2015-2016 թվականներին նա այդ դերի համար առաջադրվել է «Fangoria Chainsaw Awards» մրցանակի՝ լավագույն հեռուստատեսային դերասանուհի կատեգորիայում։
2017 թվականի նոյեմբերից հանդիպել է Ջո Ֆոքսի հետ, որից նա ունեցել է դուստր՝ Սանդեյ Ջունո Ֆոքսը։


== Ֆիլմագրություն ==


== Ծանոթագրություններ ==